2016 yilning fevral oyida Hindistonning Ringing Bells kompaniyasi tomonidan taqdim etilgan narxi 4 dollardan arzon turadigan Freedom 251 smartfoni xaridorlarga yetkazib berilishi boshlanadi. TJournal xabar qilishicha, 30 iyun kuni bunday smartfonning 200 ming donadan iborat ilk turkumi xaridorlarga jo‘natiladi. Fevral oyida hindlar kompaniyasi Freedom 251 smartfoni narxi 500 rupiyani tashkil etishini ma’lum qilgandi. Endilikda smartfon nomidan kelib chiqqan holda uning narxi 251 rupiya qilib belgilangan. Ringing Bells Freedom 251 4 yadroli protsessor, 1 Gb tezkor xotira, 8 Gb ichki xotira, 3,2 Mp asosiy kamera, 0,3 Mp frontal kamera, 1450 mA/soatli akkumulyator va Android Lollipop bilan ta’minlangan.